google/wiki40b huggingface dataset:
Stangeby

Stangeby er en grunnkrets og et boligområde i Færder kommune i Vestfold. Området befinner seg sør for kommunens administrasjonssentrum Borgheim, omtrent midt på Nøtterøy. Grunnkretsen Stangeby har 364 innbyggere (2010).
Kirkeveien (fylkesvei 308) forbinder Stangeby med Borgheim. De viktigste veiene i Stangeby er Stangebyveien og Gunnestadveien.
Hagåtña

Historie

Hagåtña var allerede før den spanske koloniseringa en stor by. I 1668 ankom den første spanske misjonæren Diego Luis de San Vitores øya. Høvding Kepuha donerte San Vitores et område i Hagåtña for at han skulle bygge en kirke der.
Under det spanske styret ble mange av de innfødte på Guam og resten av Marianene tvunget til å flytte til byen. Restene av bygningene til den spanske administrasjonen kan ses bak katedralen til erkebispedømmet Agana. Steinpilarer fra før spansketiden, kjent som Latte-steiner kan ses i den nærliggende Latte Park.
Etter at Guam ble overdratt fra Spania til USA etter Den spansk-amerikanske krigen i 1898, forble Agana hovedstaden på Guam. Rundt 1940 hadde byen et innbyggertall på nesten 10 000, og nesten halvparten av øyas innbyggere bodde der.
Under Guams frigjøring fra japanerne under andre verdenskrig ble byen hardt skadd av bombardement fra sjøen, og mange av byens tidligere innbyggere flytta til andre deler av øya. Som en del av Guams gjenoppbygningsplan anla den amerikanske marinen rette veier som gikk gjennom eksisterende eiendommer, noe som førte til at mange eiendommer fikk flere eiere. Dette er fortsatt et hinder for byens videre utvikling.
GoldVish

GoldVish SA er et sveitsisk selskap som produserer luksuriøse mobiltelefoner. Selskapet ble etablert i Genève i 2003, og begynte å distribuere telefoner i mars 2006. Mobiltelefonene heter GoldVish, og kapsles i gull, noen av dem dekoreres med diamanter. Designer er Emmanuel Gueit. 
Pr 2006 leverer selskapet 2 modellserier, «Illusion» og «Plato».

Illusion

Illusion er en serie med 15 ulike modeller. Alle er i ekte gull. Prisene på disse starter på ca. € 19 000.

Plato

Plato er en enda mer eksklusiv serie. Denne skal det produseres kun 100 stk av. Én av disse, Piece Unique, med over 100 karat diamanter i kvaliteten VVS-1, hadde en pris på € 1 million. Den er lagd i 3 eksemplarer. Guinness rekordbok har godkjent denne som verdens dyreste mobiltelefon.
Alf West

Statistikk

Liverpool
Dorian van Rijsselberghe

Sommer-OL 2012

12. juli 2012 bekjentgjorde chef de mission for den nederlandske troppen, Maurits Hendriks, at van Rijsselberghe skulle bære det nederlandske flagget under åpningsseremonien.
5. august 2012 tok han gullmedaljen selv om konkurransen ikke var avsluttet. Han hadde da scoret 22 poeng og konkurrentene kunne ikke ta ham igjen. Før den niende seilasen hadde ledet van Rijsselberghe med 15 poeng på briten Nick Dempsey, og han økte forspranget med fire poeng. Dette gjorde at han bare trengte å starte i den siste seilasen for å sikre gullet. Han vant også medaljeseilasen.
Van Rijsselberghe ble i 2012 utnevnt til ridder av Oranje-Nassau-ordenen for sin olympiske innsats.
Hvem var Eugene Ejike Obiora

Hvem var Eugene Ejike Obiora er et teaterstykke av av Ingeborg Eliassen. Stykket ble første gang satt opp av Nordic Black Theatre på Teaterbåten MS Innvik, mars 2008. Regi var ved Cliff Moustache og i rollene var Samuel Noko som Eugene Ejike Obiora og Mads Henning Jørgensen.
Stykket omhandler Eugene Ejike Obiora (48), som ble drept av kvelning under pågripelse i Trondheim 7. september 2006.
Senterpartiets studieforbund

Om Senterpartiets Studieforbund

Ikke lenge etter at Senterpartiet fikk sitt nye navn (1959) ble Senterpartiets Studieforbund etablert i 1962. Den gang het det Senterpartiets Opplysningsforbund. Senterpartiets landsstyre vedtok å opprette forbundet i 1962 og utpekte et styre. Først i 1968 fikk forbundet en sekretær ansatt på heltid. Navnet ble endret til Senterpartiets Studieforbund i 1978 etter retningslinjene for voksenopplæringsloven. I dag har SpS to ansatte; en generalsekretær og en studie- og nordsør-sekretær.
Senterpartiets Studieforbund er et landsomfattende studieforbund. SpS har som formål å bidra til å vedlikeholde og styrke demokratiet ved å utvikle og organisere voksenopplæringstiltak bygd på Senterpartiets verdisyn. Deltagelse og demokrati skal styrkes ved at enkeltmennesker får kunnskap og innsikt som gir mulighet til å engasjere seg i samfunnet og ta ansvar for samfunnsutviklingen. SpS ledes av et styre hvor alle medlemsorganisasjonene er representert. Styret velges av representantskapet hvor medlemsorganisasjonene deltar med sine delegater. Dette er SpS' verdiplattform:
Kunnskap er grunnlaget for all aktivitet i SpS, og startpunktet/utgangspunktet for all politikkutforming i Senterbevegelsen.
Innsikt handler om å forstå kunnskapen og å bruke forståelsen til å finne løsninger på vår tids politiske spørsmål.
Utvikling oppnår vi når løsningene settes i verk, enten det er for å forandre samfunnet eller å drive vår egen politiske bevegelse framover.

Internasjonalt engasjement

Senterpartiet har delegert ansvaret for det internasjonale engasjementet til Senterpartiets Studieforbund. SpS støtter CAREs arbeid i Afrika, først i Niger og de siste 14 årene i Tanzania.
Senterpartiets Studieforbund har tidligere fullført et 5-årig demokratiprosjekt i Magu, i Mwanza-regionen i Tanzania kalt «Haki na Demokrasia». Dette ble avsluttet da Norsk senter for demokratistøtte ble lagt ned i 2009. I 2011 ble det besluttet å starte opp et nytt prosjekt som har fått navnet «Elimu na Demokrasia», som betyr kunnskap og demokrati.

Samarbeidspartnere

Senterpartiets Studieforbund er medlem av Voksenopplæringsforbundet (VOFO). VOFO er studieforbundenes interesseorganisasjon med 19 studieforbund som medlemmer.
Varden Opp

Varden Opp er et motbakkeløp i Langevåg som arrangeres av Langevåg IL. Løpet ble første gang arrangert i 2004.
Løypa starter i Langevåg ved havnivå og har målgang på toppen av Heirsnosi på 776 meter over havet. Løypa er 7,5 km lang.
Skyting under Panamerikanske leker 1963

Skyting under Panamerikanske leker 1963. Skyting var med som en av nitten sporter i de fjerde Panamerikanske leker som ble arrangert i São Paulo i Brasil fra 20. april til 7. mai 1963. Det var sju individuelle og sju lagkonkurranser. USA ble beste nasjon med tretten gullmedaljer foran Venezuela med en.
The Rose (film)

Produksjon

Filmen ble til å begynne med tilbudt til Ken Russell, som istedenfor valgte å regissere Valentino. Russell har beskrevet dette valget som den største tabben i hans karriere.
Diomedea Island

Diomedea Island er en liten øy som ligger i Ardley Cove i Fildes Peninsula på King George Island i den antarktiske øygruppen Sør-Shetlandsøyene. Den sovjetiske antarktisekspedisjonen kalte den «Ostrov Al'batros» eller «Albatrossøya» i 1968, men det engelske navnet fantes alt i Bay of Isles. For å unngå forveksling anbefalte UK Antarctic Place-Names Committee det nye navnet i 1979. Diomedea er navnet på en av albatross-artene.
Enkelt innkjørsignal

Enkelt innkjørsignal inngår i et sikringsanlegg av enkleste typen for jernbane. Et enkelt innkjørsignal består av en rød og grønn lampe og plasseres kun for å beskytte stasjonen for inngående tog. Sporveksler/sporsperrer som inngår i sikringsanlegget, er håndstilt og kontrollåst. En stasjon med virksomt enkelt innkjørsignal er også manuelt betjent med togekspeditør på stasjonen.
Maol Íosa V

Maol Íosa V av Strathearn (også kjent som Maol Íosa av Orknøyene) var den siste fra den innfødte gæliske familien av mormaer for Strathearn. Han styrte Strathearn som mormaer (jarl) mellom 1330 og 1334, og som jarl av Orknøyene mellom 1331 og 1350.
Maol Íosas liv startet svært løfterikt. Etter at hans far Maol Íosa IV døde i 1329 arvet han Strathearn. I 1330 arvet han det norrøne jarldømmet Orknøyene, hvor mormaerdømmet Caithness på det skotske fastlandet var en del av, gjennom sin bestemors mor, jarl Gilbert Is datter Maud som hadde vært gift med Maol Íosa II.
Maol Íosas nedtur kom som et resultat av Edvard Balliols voldsomme angrep som fulgte etter at den store kong Robert Bruce døde i 1329. Maol Íosa valgte å stille seg på samme side som Edvard Balliol og med engelskmennene, og han kjempet for Balliol i slaget ved Halidon Hill. Han fikk liten glede av denne støtten. Balliols lojalitet var ikke stor og som valgte å gi mormaerdømmet til John de Warenne, 8. jarl av Surrey.
Da kong David II igjen kom tilbake til makten ble Maol Íosa tilgitt, men han fikk ikke sitt mormaerdømme tilbake. Isteden ble det gitt til Maurice de Moravia. Maol Íosa benyttet resten av sitt liv på å forsøke å komme tilbake til fordums makt, men forgjeves.
Maol Íosa var gift to ganger. Andre gangen var med Marjory, datter av Aodh, jarl av Ross. Han hadde fire døtre, men ingen sønner. Han døde i 1350. Strathearn kom aldri tilbake til hans arvinger og som delte eller konkurrerte om hans nordlige områder: en dattersønn ved navn Alexander de l'Arde tok mormaerdømmet i Caithness og Erengisle Sunesson, en svensk ektemann til en av døtre (kanskje Agnes) tok tittelen som jarl av Orknøyene. Til syvende og sist ble de tidligere norrøne jarldømmene, Orknøyene og Caithness, gitt videre til en annen slektning, Henry Sinclair I, jarl av Orknøyene, sønn av William Sinclair, herre av Rosslyn, og Maol Iosas yngste datter Isobel av Strathearn. Det sies at det var den norske kongen Håkon Håkonsson som bestemte dette.
Oslostudentenes Idrettsklubb

Organisasjon

Klubben er hovedsakelig drevet av og for studenter, men også med betydelig deltakelse av forhenværende studenter, noen ansatte og andre interesserte. Målet er å gi et tilbud til alle, uansett form, ferdigheter og ambisjonsnivå. Klubben teller ca. 2 700 medlemmer, og er dermed en av landets større idrettsklubber, og Oslos største idrettsklubb.

Historikk

Studentidrettslaget ble stiftet i 1882 som Norske Studenters Gymnastikk- og Fægteforening, da fekting ble ansett som en sentralt for en akademisk dannelse. Siden 1882 har det vært flere sammenslåinger og navneendringer.
I 1937 ble klubben slått sammen med Studentenes Idrettsforening (stiftet 1914) under sistnevnte navn. Ni år senere, i 1946 endret klubben navn til Oslo Studentenes Idrettslag. I 1972 slo klubben seg sammen med Akademisk Ballklubb (stiftet 1933). I 1983, etter å ha blitt sammenslått med Kvinnelige Studenters Idrettsklubb (stiftet 1896 som Kvindelige Studenters Gymnastikkforening), skiftet klubben navn til Universitetets Idrettsklubb i Oslo. Klubbens navn, slik vi kjenner det idag, ble først endret i 1988, da klubben tok navnet Oslo Studentenes Idrettsklubb, sammendratt til Oslostudentenes Idrettsklubb i 2005.
Lyset på heden

Lyset på heden» er en roman av Margit Sandemo fra 1986. Originalens tittel var «Ljuset på Heden». Den ble først oppkjøpt av ukebladet Hjemmet, men ble aldri publisert av magasinet. Dette er en historisk roman fra Bretagne, hvor Roland som er på vei hjem fra krigen kommer innom. I Bretagne hvisker folk om den mystiske dystre borgen hvor ingen går, men hvor han har sett en kvinneskikkelse i et av borgtårnene flere ganger. Borgen viser seg å romme en personlig familietragedie, hvor den unge Dionne blir holdt fanget av sin sinnssyke mor og bestefar. Roland klarer å befri henne, men avdekker også menneskesmugling på høyt plan, drap, blodskam, men også en gryende kjærlighet. Romanen ble også utgitt som bok nr 38 i serien Margit Sandemos beste føljetonger.
Zorahayda

Zorahayda er et symfonisk dikt som Johan Svendsen skrev i 1874, og det er Opus 11.
Zorahayda er også en historie om en maurerprinsesse som blir frigjort gjennom den kristne dåpen.
SDL

Arkitektur

SDL har ordet "layer" i navnet fordi det egentlig er en "wrapper" for spesifikk operativsystemfunksjonalitet. Hovedhensikten med SDL er å tilby et felles rammeverk til å utnytte denne funksjonaliteten.
På grunn av oppbygningen av SDL er mye kildekode delt opp i separate moduler for hvert operativsystem for å gjøre kall til underliggende systemer. Når SDL kompileres velges de riktige modulene for det ønskede systemet.
På Microsoft Windows, er SDL en "oversetter" (wrapper) for DirectX, som igjen kommuniserer med grafikkdriveren. Eldre versjoner av SDL brukte DirectX 5, men SDL 1.2 (nåværende stabile utgave) krever DirectX 7 som standard. Sam Lantinga har uttrykt planer om å bruke DirectX 8 in fremtiden .
På X11-plattformer, inkludert Linux, bruker SDL Xlib til å kommunisere med X11 for grafikk og hendelser (events).
På Mac OS X, bruker SDL Quartz.
Gongsun Zan

Fiktiv biografi

I 1300-tallsromanen Beretningen om de tre kongedømmer, skrevet av Luo Guanzhong, var Zàn lederen for en Hàn-kavaleristyrke som tjente ved Kinas nordlige og østlige grenser, og som kjempet mot diverse ikkekinesiske folkeslag. I 191 deltok han i felttoget mot Dong Zhuo, krigsherren som hadde inntatt Luoyang og som holdt keiseren som gissel og brukte sin stilling til å ta kontrollen over et stadig større territorium. Sent samme år utnevnte Zàn Zhao Yun til general, men Yun slo seg senere sammen med Liu Bei, som i romanen tjente under Zàn sammen med sine brødre Guan Yu og Zhang Fei i felttoget mot Dong Zhuo. Zàn og Bei hadde kjent hverandre i mange år og hadde studert sammen da de var yngre. I 190-åra utkjempet han en rekke slag mot krigherren Yuan Shao om kontrollen over Nord-Kina, hvorav det første var slaget om Jieqiao. Han ble endelig beseiret av Yuan i slaget ved Yijing i 199, og begikk selvmord ved å brenne pagoden han befant seg i.
Gōngsūn Zàn var også kjent som "Baima-generalen," og særlig kjent for elitekavaleribrigade fra Baima, som kun brukte rene hvite hester (Baima = "Hvit hest"). Han begynte tilsynelatende med dette da det viste seg at stammefolkene han kjempet mot regnet hvite hester som hellige, og ville heller flykte fra dem enn å kjempe mot dem.
Mannen fra Berlin

Handling

De siste detaljene i nedrustningsavtalen mellom Sovjet og USA er i ferd med sluttføres. Offiser Johnny Gallagher (Hackman) får på samme tid i oppdrag å eskortere en fange (Tommy Lee Jones) som skal smugles ut av Berlin. Fangen klarer imidlertid å rømme. Gallagher blir nødt til å sette i gang en jakt på ham, og oppdager underveis at den rømte egentlig er en leiemorder som har til oppdrag å drepe Sovjetunionens leder.
FNs verdenskonferanse om urfolks rettigheter

FNs verdenskonferanse om urfolks rettigheter i regi av FNs generalforsamling arrangeres 22. og 23. september 2014 i New York Verdenskonferansen vil utarbeide et sluttdokument i form av en konkret handlingsplan for hvordan statene best skal oppfylle forpliktelsene i FNs erklæring om urfolks rettigheter vedtatt i 2007. Verdenskonferansen er den første i sitt slag, hvor både statsledere og representanter for verdens urfolk deltar, og ble vedtatt i resolusjon A/RES/65/198 av FNs generalforsamling i 2010. Dette er første gang i historien at representanter for urfolk og verdens stater møtes for å drøfte statens forpliktelser overfor urfolkene.
I 2011 tok Sametinget initiativ til gjennomføring av en global konferanse for representanter for alle verdens urfolk i Alta 2013. Omkring 300 urfolksdelegater ble der enige om et felles sluttdokument som nå utgjør ett av flere dokumenter i grunnlaget for årets verdenskonferanse . Til sammen deltok rundt 800 delegater, observatører og andre på urfolkskonferansen i Alta 2013.
Sametingspresident Aili Keskitalo fra Norge er en av innlederne under åpningen av verdenskonferansen høsten 2014. Medlemmer av Samisk parlamentarisk råd og representanter fra Samerådet deltar også på konferansen. Også representanter for den norske regjeringen vil delta på konferansen.
Hereswith

Etymologi

Navneleddet here har opprinnelse i urgermanske *harja-, «hær». Den norrøne formen av leddet er herr. Navneleddet swith har opprinnelse i gotiske swinþs, «sterk». Norrøne former av navneleddet er svinnr og sviðr.
Amla

Frukten

Amla er et stikkelsbær som har svært store konsentrasjoner av C-vitaminer. Ifølge professor Rune Blomhoff ved Universitetet i Oslo inneholder Amla fem ganger så mye antioksidanter som blåbær.
Amla selges i tablettform i en rekke helsekostbutikker.
Slagelse kraftvarmeverk

Slagelse kraftvarmeverk er et kraftvarmeverk utenfor Slagelse i Slagelse kommune i det sørlige Danmark. Anlegget utnytter inntil 90% av energien i det fossile brenselet, ved at spillvarmen utnyttes til levering av fjernvarme. Operatør er DONG Energy. 
Anlegget ble installert i 1990. Brenselskilden er biomasse i form av 28.000 tonn strå årlig, samt fjernvarme (industridamp) fra et avfallsforbrenningsanlegg i beyn – Slagelse Avfaldsforbrænding. Kraftvarmeverket produserer 12 MW elektrisitet og 28 MJ/sek fjernvarme, nok til å dekke behovet for fjernvarme til 6.000 boliger (85% av behovet i Slagelse), og elektrisitetsbehovet til 9.000 husholdninger.
Dartford

Demografi

Chatham ble en markedsby i egen rett på 1800-tallet og en kommune (borough) i 1890. Ved 1831 hadde byens befolkning blitt til mer enn 16 000 innbyggere. Ved 1961 hadde den nådd en befolkning på rundt 48 800 innbyggere. Ved folketellingen i 2011 hadde byen en befolkning på 97 604 innbyggere, beregnet til 102 234 i 2014.
Dargle

Elva Dargle kommer fra fjellene i grevskapet Wicklow i Irland fra nordsiden av Djouce- fjellet. Elva renner igjennom den høyeste fossen på De britiske øyer, Powerscourtfossen, høyde 121m, ved landsbyen Enniskerry.
Elva renner videre gjennom den fruktbare Glencree dalen hvor bielven Glencree renner ut i Dargle. Elva renner videre ut i havnebassenget i landsbyen Bray.
Filadelfia bibelskole

Filadelfia Bibelskole er en kristen bibelskole som holder til i lokalene til Filadelfia Oslo og er tilknyttet pinsebevegelsen i Norge.

Historie

Det var Thomas Ball Barratt som grunnla både menigheten i Filadelfia og Filadelfia Bibelskole. Dette skjedde allerede i 1919, og på 1980 tallet ble skolen offentlig godkjent som Bibelskole av utdanningsdepartementet.

Disippel

Første året ved skolen er et grunnleggende disippeltreningsår med fokus på å «leve og lede som Jesus». Tema er Bli en disippel

Tjeneste

Tjeneste er et ett-årig undervisningstilbud som kombinerer teori og praksis. Studietilbudet er en avdeling av MBS - menighetsbibelskolen i Sandefjord, som er en NOKUT-godkjent fagskole.
På tjeneste kan man velge mellom tre valg: Lovsang, global eller bønn
Bertha von Suttner

Bakgrunn

Bertha von Suttner tilhørte den bøhmiske adel, men en ubemidlet gren av familien. I noen år måtte hun forsørge seg selv, blant annet ved å jobbe som guvernante og sekretær. I 1875 var hun sekretær en uke hos Alfred Nobel, og de to innledet et livslangt vennskap. Året etter giftet hun seg med Arthur von Suttner. Ettersom ekteskapet ble bannlyst av svigerforeldrene, rømte paret til Georgia. Her opplevde de den russisk-tyrkiske krigen på nært hold, og et livslangt anti-krigsengasjement startet.

Fredsarbeid

I 1889 ga von Suttner ut den pasifistiske romanen Ned med våpnene (norsk utgave 1891), som vekket stor oppmerksomhet og gjorde Bertha von Suttner til en av fredsbevegelsens fremste talspersoner. Boka ble populær, og Alfred Nobel skrev at den burde oversettes til alle verdens språk. I 1891 grunnla hun den østerrikske fredsforening, som hun selv ble leder av og i 1892 inspirerte hun til grunnleggelsen av den tyske fredsforening (Die Deutsche Friedensgesellschaft). Von Suttner hadde et nært samarbeid med fredsprisvinneren fra 1911, Østerrikeren Alfred Hermann Fried. Sammen etablerer de i 1892 tidsskriftet Die Waffen nieder! som bragte artikler om nedrustning og voldgift, fredsbevegelsens fanesaker. Gjennom hele livet brevvekslet hun med en rekke personer, blant annet Alfred Nobel. Brevvekslingen med Nobel viser hvordan hun stimulerte hans engasjement for fredssaken og oppfordret han til å skrive inn en fredspris i sitt testamente.
Hun er avbildet på den østerrikske to-euromynten.
Allround-VM på skøyter 1897, menn

Allround-VM på skøyter 1897, menn ble arrangert på Crystal stadium i Montréal, Canada 5., 6. og 10. februar 1897. 5000m ble arrangert på nytt 10. februar 1897 fordi man hadde gått en runde for lite. Da var imidlertid mange løpere reist hjem.
Det var ti deltakere fra nasjonene Canada, Tyskland og Norge. Dette var det femte verdensmesterskap i hurtigløp på skøyter  med  offisiell status. Løperne gikk distansene 500m, 1500m, 5000m og 10 000m.
Reglene var slik at en løper måtte vinne tre distanser for å bli kåret til vinner. Jack K. McCulloch fra Canada vant de tre lengste distansene og ble kåret til verdensmester. Det ble ikke utdelt sølv- og bronsemedaljer i mesterskapet.
Alfred Næss tangerte verdensrekorden på 500m med tiden 46,8.
Asthenargus paganus

Utseende

Asthenargus paganus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Asthenargus paganus er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Concordia

Etymologi

Navnet er det latinske begrepet Concordia, «enighet, forning», fra concors (genitiv concordis), «av samme sinne», bokstavelig «samme hjerter», fra com-, «sammen» + cor, «hjerte», fra en urindoeuropeisk rot *kerd-, «hjerte».

Dyrkelse

Gudinnen ble framstilt, som på mynter og i templer, sittende i en lang kappe og holdt en offerskål (patera), et overflødighetshorn, eller en merkurstav (stav omslynget av to slanger, fredssymbol). Hun ble jevnlig vist med to andre figurer, som stående mellom to medlemmer av den keiserlige familie som tok hverandre i hendene («enighet»). Hun ble også knyttet til andre guddommelige par, som Pax og Salus, eller Securitas og Fortuna. Hun ble også satt sammen med Hercules og Merkur, som da representerte henholdsvis «Sikkerhet» og «Lykke».
Hennes fremste tempel, Concordiatemplet, befinner seg i Forum Romanum og ble trolig bygd i 367 f.Kr. Det ble grunnlagt av Camillus i 367 f.Kr. i forbindelse med pakten mellom patrisier og plebeier, de rivaliserende samfunnsklassene. Det ble fornyet i 121 f.Kr. etter at Gaius Gracchus falt. En gang rundt 1450 ble tempelet rasert og marmoren kokt til kalk som byggemateriale.
Det er også et Concordiatempel ved siden av Hefaisteion i Athen. Et annet tempel for henne ble reist i Laxenburg, ikke langt fra Wien, i Østerrike. I Agrigento på Sicilia er det et gresk tempel, opprinnelig for Harmonia, men omgjort for Concordia.
Konseptet Concordia Augusta ble kultivert innenfor keiserkulten. Augusta (flertall Augustæ; gresk: αὐγούστα) var en romersk keiserlig ærestittel som ble gitt keiserinner og opphøyde kvinner i den keiserlige familie. Betegnelsen var den feminine utgaven av Augustus (keiser). Dedikasjonsinskripsjoner til henne, på vegne av keiserne og medlemmer av den keiserlige familie, var vanlige.

Kristen martyr

Concordia var også navnet på en kristen martyr under keiser Decius. Hun levde i Roma rundt år 250, og blir minnet 18. februar, blant annet som dansk navnedag.
Symfoni Pathetique

Handling

Filmen omhandler et fiktivt kjærlighetsforhold mellom en vakker overklassekvinne (Leander) og den rusiske komponisten Pjotr Tsjajkovskij (Stüve).

DVD

Filmen er utgitt i Tyskland på en utekstet DVD.